techiaith/cofnodycynulliad_en-cy huggingface dataset:
English: First Minister, do you consider it satisfactory that this Senedd, operating under Welsh Government guidance, should just have two opportunities to question you in person over a period of six months? Do you prefer to have scrutiny through daily press conferences, broadcast live, with no opportunity for opposition reply? With many of those media outlets financially dependent on the Welsh Government, do you consider it to be in the public interest for the state broadcaster to subject us to a disquisition on what your favourite cheese is? And how is it consistent with the BBC charter, in all fairness, that, last night, just for example, on Ineos, we were treated by BBC Wales to the Labour Minister, the Labour council leader, the Labour MS and the Labour-funding union, with no opposition reply whatever? You say your urgent priority is to review every street name and every statue in Wales, to see whether it accords with the demands of an organisation that wants to de-fund the police. Isn't it time instead to de-fund the BBC?
Welsh: Brif Weinidog, a ydych yn fodlon mai dau gyfle yn unig y mae'r Senedd hon, sy'n gweithredu o dan arweiniad Llywodraeth Cymru, wedi eu cael i holi cwestiynu i chi wyneb yn wyneb dros gyfnod o chwe mis? A yw'n well gennych wynebu craffu drwy gynadleddau dyddiol i'r wasg, wedi eu darlledu'n fyw, heb unrhyw gyfle i'r gwrthbleidiau ateb? O gofio bod rhan helaeth o'r cyfryngau'n ddibynnol yn ariannol ar Lywodraeth Cymru, a ydych o'r farn ei bod er budd y cyhoedd i'r darlledwr gwladol ein gorfodi i wrando arnoch yn traethu ar eich hoff gaws? A sut y gall fod yn gydnaws â siarter y BBC, gyda phob tegwch, neithiwr, er enghraifft, ar Ineos, fod BBC Wales wedi dangos y Gweinidog Llafur, arweinydd y cyngor Llafur, yr AS Llafur, a'r undeb sy'n cyllido Llafur, heb unrhyw ymateb o fath yn y byd gan y gwrthbleidiau? Rydych yn dweud mai eich blaenoriaeth yw adolygu pob enw stryd a phob cerflun yng Nghymru, i weld a ydynt yn gydnaws â gofynion sefydliad sydd am ddad-ariannu'r heddlu. Onid yw'n bryd dad-ariannu'r BBC?
English: Well, Llywydd, there's never a dog but the Member is prepared to whistle at it, and he's here doing it again today. I answer questions on the floor of the Senedd whenever the Senedd asks me to do so, and it's not my decision as to when that should be, nor should it be. I've answered questions throughout the coronavirus crisis every time the Senedd has asked me to, in committee or in Plenary, and that's my position. I am not responsible for the BBC and neither should I be. It is not a state broadcaster in any sense, and the Member should know better than to imply that it is, or to imply that it is not right to have a broadcaster to interview those people who are elected to represent people in a particular area, whatever party that may be, in whichever part of Wales that might be.
Welsh: Wel, Lywydd, nid oes ci yma, ond mae'r Aelod yn barod i chwibanu arno, ac mae'n gwneud hynny eto heddiw. Rwy'n ateb cwestiynau ar lawr y Senedd pryd bynnag y bydd y Senedd yn gofyn i mi wneud hynny, ac nid fy mhenderfyniad i yw pryd y dylai hynny ddigwydd, ac ni ddylai fod yn benderfyniad i mi. Rwyf wedi ateb cwestiynau drwy gydol argyfwng y coronafeirws bob tro y mae'r Senedd wedi gofyn i mi wneud hynny, mewn pwyllgorau neu yn y Cyfarfod Llawn, a dyna fy safbwynt. Nid wyf yn gyfrifol am y BBC ac ni ddylwn fod chwaith. Nid yw'n ddarlledwr gwladol ar unrhyw ystyr, a dylai'r Aelod wybod yn well nag awgrymu ei fod, neu awgrymu nad yw'n iawn i ddarlledwr gyfweld y bobl sydd wedi eu hethol i gynrychioli pobl mewn ardal benodol, o ba blaid bynnag, ym mha bynnag ran o Gymru.
English: So, the First Minister is content with that scrutiny - four Labour voices, no opposition voices? And it is far from the only example. If one depends on one's news on BBC Wales, and many of the organisations funded by Welsh Government to provide news, one would have the impression that, under our great helmsman, Mark Drakeford, there has been a great success in management of the COVID crisis in Wales. Is the reality not that infection rates in Wales have been higher than in England, and substantially higher than in Scotland and Northern Ireland, despite far less testing? Isn't it the case that 1,097 people were moved from hospitals into care homes without testing? And, talk about Westminster and waiting for them, it was two to three weeks after England and Scotland before we saw testing in care homes. Isn't the reality that the management both of the COVID crisis and of the economy has been worse in Wales, and the people of Wales will be paying for it for a very long time?
Welsh: Felly, mae'r Prif Weinidog yn fodlon â'r craffu hwnnw - pedwar llais Llafur, dim un o leisiau'r gwrthbleidiau? Ac mae hynny ymhell o fod yr unig enghraifft. Os ydych yn dibynnu ar BBC Wales am eich newyddion, a llawer o'r sefydliadau sy'n cael eu hariannu gan Lywodraeth Cymru i ddarparu newyddion, byddai rhywun yn cael yr argraff, o dan ein harweinydd gwych, Mark Drakeford, y bu llwyddiant mawr yng Nghymru o ran rheoli'r argyfwng COVID. Onid y gwir amdani yw bod cyfraddau heintiau yng Nghymru wedi bod yn uwch nag yn Lloegr, ac yn sylweddol uwch nag yn yr Alban a Gogledd Iwerddon, er gwaethaf llawer llai o brofi? Onid yw'n wir fod 1,097 o bobl wedi'u symud o ysbytai i gartrefi gofal heb eu profi? A chan ein bod yn sôn am San Steffan ac aros amdanynt hwy, ni welsom brofion yn cael eu cynnal mewn cartrefi gofal tan bythefnos neu dair wythnos ar ôl Lloegr a'r Alban. Onid y realiti yw bod y gwaith o reoli'r argyfwng COVID ac argyfwng yr economi wedi bod yn waeth yng Nghymru, ac y bydd pobl Cymru yn talu am hynny am gryn dipyn o amser?
English: Llywydd, as I said to the Member, I will answer questions on the floor of this Senedd whenever the Senedd asks me to do so. So, it's a matter for him, not for me, how often that takes place. I entirely reject what he said. There are always people who happen to live in Wales that wish they didn't. The answer to that is in their own hands rather than mine.
Welsh: Lywydd, fel y dywedais wrth yr Aelod, byddaf yn ateb cwestiynau ar lawr y Senedd hon pryd bynnag y bydd y Senedd yn gofyn i mi wneud hynny. Felly mater iddo ef, nid i mi, yw pa mor aml y mae hynny'n digwydd. Gwrthodaf yr hyn a ddywedodd yn llwyr. Mae yna bob amser bobl sy'n digwydd byw yng Nghymru y byddai'n well ganddynt pe na baent yn byw yma. Mae'r ateb i hynny yn eu dwylo hwy ac nid fy rhai i.
English: Llywydd, Wales remains in the grip of the coronavirus crisis, but, as circulation of the virus diminishes, economic activity in South Wales Central continues to recover with the support of both Welsh and UK Governments.
Welsh: Lywydd, mae Cymru'n parhau i fod yng nghanol argyfwng y coronafeirws, ond wrth i gylchrediad y feirws leihau, mae gweithgarwch economaidd yng Nghanol De Cymru yn parhau i wella gyda chefnogaeth Llywodraeth Cymru a Llywodraeth y DU.
English: I thank the First Minister for his response. Getting a co-ordinated response from different Governments within the UK has been one of the problems of the crisis we are living through, and it is clear that the economy in Wales will suffer more because of the First Minister's insistence on doing things differently here. I feel the problem may be aggravated by the First Minister possessing an inflated idea of his own importance. One issue may be that the salary of the First Minister of Wales is almost equal to that of the UK Prime Minister. Given that an important trade association in Wales has just declared no confidence in the First Minister, I wonder if he really believes he is worth such a salary.
Welsh: Diolch i'r Prif Weinidog am ei ymateb. Mae cael ymateb cydgysylltiedig gan wahanol Lywodraethau yn y DU wedi bod yn un o broblemau'r argyfwng rydym yn byw drwyddo, ac mae'n amlwg y bydd yr economi yng Nghymru yn dioddef i raddau mwy gan fod y Prif Weinidog yn mynnu gwneud pethau'n wahanol yma. Rwy'n teimlo y gallai'r broblem fod yn cael ei gwaethygu gan fod gan y Prif Weinidog syniad chwyddedig o'i bwysigrwydd ei hun. Efallai mai un broblem yw bod cyflog Prif Weinidog Cymru bron yr un faint â chyflog Prif Weinidog y DU. O ystyried bod cymdeithas fasnach bwysig yng Nghymru newydd ddatgan nad oes hyder ganddynt yn y Prif Weinidog, a yw'n credu'n wirioneddol ei fod yn haeddu cyflog o'r fath?
English: Llywydd, I work as hard as I can every day to attend to the needs of the people in Wales. I understand that the Member has a great deal of difficulty in understanding the difference between what is possible for Wales and what is possible elsewhere. I see, in his last contribution - . My attention was drawn to his contribution on 24 June, when he said, 'we know that Mark Drakeford didn't even attend COBRA meetings for several weeks, when he was able to do so.' Llywydd, maybe I'll put on record, because I'm sure the Member wouldn't intentionally wish to mislead people, that there is not a single COBRA meeting - to which I had been invited - that I did not attend.
Welsh: Lywydd, rwy'n gweithio mor galed ag y gallaf bob dydd i roi sylw i anghenion pobl Cymru. Deallaf fod yr Aelod yn ei chael hi'n anodd iawn deall y gwahaniaeth rhwng yr hyn sy'n bosibl i Gymru a'r hyn sy'n bosibl mewn mannau eraill. Gwelaf, yn ei gyfraniad diwethaf - . Tynnwyd fy sylw at ei gyfraniad ar 24 Mehefin, pan ddywedodd, 'rydym yn gwybod na wnaeth Mark Drakeford fynychu cyfarfodydd COBRA am sawl wythnos, pan oedd yn gallu gwneud hynny.' Lywydd, efallai y dylwn gofnodi, gan fy mod yn siŵr na fyddai'r Aelod yn dymuno camarwain pobl yn fwriadol, nad oes unrhyw gyfarfod COBRA wedi bod - cyfarfod y cefais wahoddiad iddo - nad wyf wedi'i fynychu.
English: Could I put on record my thanks as well to the Commission staff and to yourself as Presiding Officer for making these facilities available today for the first hybrid Assembly? First Minister, the economies of south Wales are very intertwined, and the news yesterday about the the Ineos reconsideration - shall we call it - of their proposals in Bridgend affects South Wales Central and, in particular, the Vale of Glamorgan, where there's a lot of transit back and forth for jobs. Can you clarify exactly what is going on with the proposal? As I understand it, Ineos have put a halt on consideration of advancing the project at the moment, but they haven't actually stopped the project. And comments about not trusting the company are deeply unhelpful from the constituency MS, who was on telly last night saying such things. Surely, we should be working night and day to convince Ineos that Bridgend and the wider south Wales economy are an ideal home for their ambitious proposals for this new facility.
Welsh: A gaf finnau ddiolch ar goedd hefyd i staff y Comisiwn ac i chi fel Llywydd am sicrhau bod y cyfleusterau hyn ar gael heddiw ar gyfer y Cynulliad hybrid cyntaf? Brif Weinidog, mae economïau de Cymru wedi'u cydblethu'n agos iawn, ac mae'r newyddion ddoe am ailystyriaeth Ineos - os cawn ei alw'n hynny - ynghylch eu cynigion ym Mhen-y-bont ar Ogwr yn effeithio ar Ganol De Cymru, ac yn benodol, ar Fro Morgannwg, lle mae llawer o deithio yn ôl ac ymlaen i gyrraedd swyddi. A allwch egluro beth yn union sy'n digwydd gyda'r cynnig? Yn ôl yr hyn a ddeallaf, mae Ineos wedi rhoi'r gorau i ystyried bwrw ymlaen â chamau nesaf y prosiect ar hyn o bryd, ond nid ydynt wedi dod â'r prosiect ei hun i ben. Ac nid oedd sylwadau gan AS yr etholaeth ar y teledu neithiwr ynglŷn â methu ymddiried yn y cwmni yn ddefnyddiol o gwbl. Does bosibl na ddylem fod yn gweithio ddydd a nos i argyhoeddi Ineos fod Pen-y-bont ar Ogwr ac economi ehangach de Cymru yn gartref delfrydol ar gyfer eu cynigion uchelgeisiol ar gyfer y cyfleuster newydd hwn.
English: I thank the Member for that. I want to say to him that the Welsh Government and the contractors we have employed have worked tirelessly to ensure that the site was made ready in line with Ineos's tight timescales and that that work continued despite flooding earlier in the year and the coronavirus crisis. So, we have worked really hard to try to meet the requirements that the company had laid out. So, we were inevitably disappointed, on 2 July, when officials were told - not Ministers; officials were told - that the company intended to suspend its plans for investment in Wales and in Portugal, pending a review. The company was due to sign an important agreement with the Welsh Government on Monday of this week. It was very disappointing to us, after all the efforts that have been made, that that wasn't possible. But, let me agree with what Andrew R.T. Davies has said: while there is a possibility that this company would yet come to Wales, we must work positively with them to make every argument to bring that about. My colleague Ken Skates spoke directly with the company on Monday evening, and I know that he made that point to them: that, despite our sense of disappointment, so very late in the day, to find that the company may be having second thoughts, anything we can still do to persuade them of the merits of coming to Bridgend and the outstanding workforce that is available to them there - we will never give up on making that case up until the point where that company makes a final determination.
Welsh: Diolch i'r Aelod am hynny. Hoffwn ddweud wrtho fod Llywodraeth Cymru a'r contractwyr rydym wedi'u cyflogi wedi gweithio'n ddiflino i sicrhau bod y safle wedi cael ei baratoi yn unol ag amserlenni tynn Ineos a bod y gwaith hwnnw wedi parhau er gwaethaf y llifogydd yn gynharach yn y flwyddyn a'r argyfwng coronafeirws. Felly, rydym wedi gweithio'n galed iawn i geisio bodloni'r gofynion a nodwyd gan y cwmni. Felly, roedd yn anochel ein bod wedi cael ein siomi ar 2 Gorffennaf, pan ddywedwyd wrth swyddogion - nid Gweinidogion; dywedwyd wrth swyddogion - fod y cwmni'n bwriadu atal ei gynlluniau ar gyfer buddsoddi yng Nghymru ac ym Mhortiwgal, hyd nes y cynhelir adolygiad. Roedd y cwmni i fod i arwyddo cytundeb pwysig gyda Llywodraeth Cymru ddydd Llun. Roedd yn siomedig iawn i ni, ar ôl yr holl ymdrechion a wnaed, nad oedd hynny'n bosibl. Ond gadewch i mi gytuno â'r hyn y mae Andrew R.T. Davies wedi'i ddweud: er bod posibilrwydd o hyd y gallai'r cwmni hwn ddod i Gymru, rhaid inni weithio'n gadarnhaol gyda hwy i ddadlau pob achos dros sicrhau hynny. Siaradodd fy nghyd-Aelod Ken Skates yn uniongyrchol gyda'r cwmni nos Lun, a gwn iddo wneud y pwynt hwnnw: er gwaethaf ein siom, mor hwyr yn y dydd, i ddarganfod y gallai'r cwmni fod yn ailfeddwl, bydd unrhyw beth y gallwn ei wneud o hyd i'w perswadio ynglŷn â manteision dod i Ben-y-bont ar Ogwr a'r gweithlu rhagorol sydd ar gael iddynt yno - ni fyddwn byth yn rhoi'r gorau i ddadlau'r achos hwnnw, hyd at y pwynt pan fydd y cwmni hwnnw'n gwneud penderfyniad terfynol.
English: First Minister, I've been in discussion with very many businesses in Cynon Valley who are extremely grateful for the financial support that they've received from the Welsh Government under the economic resilience fund. I note that, in order to access that fund, they need to sign up to the Welsh Government's economic contract. Would you be able to give us an assessment of how you think signing up to that economic contract will be of benefit, both to the economy and society of the South Wales Central region, moving forward?
Welsh: Brif Weinidog, rwyf wedi bod yn trafod gyda llawer iawn o fusnesau yng Nghwm Cynon sy'n hynod ddiolchgar am y gefnogaeth ariannol a gawsant gan Lywodraeth Cymru o dan y gronfa cadernid economaidd. Er mwyn cael mynediad at y gronfa honno, nodaf fod angen iddynt ymrwymo i gontract economaidd Llywodraeth Cymru. A allwch roi asesiad inni o sut rydych yn meddwl y bydd ymrwymo i'r contract economaidd hwnnw o fudd i economi a chymdeithas rhanbarth Canol De Cymru yn y dyfodol?
English: Thank you for that question. Llywydd, lifting the stay local requirement allows people to travel around Wales. Outdoor visitor attractions can open, subject to strict social distancing and hygiene guidelines remaining in place. I have noted that self-contained accommodation and outdoor hospitality should prepare to reopen in the next week.
Welsh: Diolch am y cwestiwn. Llywydd, mae codi'r gofyniad i aros yn lleol yn caniatáu i bobl deithio o amgylch Cymru. Mae atyniadau i ymwelwyr yn yr awyr agored yn gallu agor, ar yr amod eu bod nhw'n gwneud hynny'n ddiogel. Rydw i wedi nodi y dylai llety hunangynhaliol a darpariaeth lletygarwch awyr agored baratoi i ailagor yn yr wythnos sydd i ddod.
English: Thank you for that response. There are two things I'd like to raise. First of all, an appeal once again for extending support to tourism and hospitality businesses. Losing so much of their season will mean that they will have already lost a great deal of their annual turnover, and time is short to make up for that, of course. But the second point is on the nature of tourism. The First Minister will know, as do I, about the very real concern that exists about the return of tourism, because the threat of the virus has not disappeared. Therefore, I support a campaign on Anglesey, for example, to remind tourists to stick to those steps to safeguard communities and to respect the people around them. But I also think that now is an opportunity to reconsider the nature of the relationship between tourism and our communities in a more fundamental way. So, would the First Minister agree with me, and tourism representatives who I've been speaking to in my constituency, that we need to use this period to lay the foundations for a new kind of tourism, that gives greater ownership and control to the local level, which makes the sector more sustainable, which responds to local concerns about the impact of too much tourism, and ensures local benefits from tourism?
Welsh: Diolch am yr ymateb yna. Dau beth hoffwn i eu codi. Yn gyntaf, apêl unwaith eto am ymestyn y gefnogaeth i fusnesau twristiaeth a lletygarwch. Mae colli cymaint o'u tymor yn golygu eu bod nhw yn barod wedi colli cyfran sylweddol o'u trosiant blynyddol, ac efo amser yn brin iawn i wneud i fyny am hynny, wrth gwrs. Ond mae'r ail bwynt ynglŷn â natur twristiaeth. Mi fydd y Prif Weinidog yn gwybod, fel minnau, am y pryder gwirioneddol sydd yna am ddychweliad twristiaeth, achos dydy bygythiad y feirws ddim wedi diflannu. Felly, dwi'n cefnogi ymgyrch yn Ynys Môn, er enghraifft, i atgoffa twristiaid i gadw at fesurau i ddiogelu cymunedau ac i ymddwyn efo parch at bobl o'u cwmpas ac ati. Ond dwi hefyd yn meddwl bod rŵan yn gyfle i ailystyried natur y berthynas rhwng twristiaeth a'n cymunedau ni mewn ffordd mwy sylfaenol. Felly, a ydy'r Prif Weinidog yn cytuno efo fi, a chynrychiolwyr twristiaeth dwi wedi bod yn siarad efo nhw yn fy etholaeth i, bod angen defnyddio'r cyfnod yma i osod sylfeini am fath newydd o dwristiaeth, sy'n rhoi mwy o berchnogaeth a rheolaeth leol dros dwristiaeth, sy'n gwneud y sector yn fwy cynaliadwy, yn ymateb i bryderon lleol am effaith gordwristiaeth, ac yn uchafu budd economaidd lleol?
English: Well, Llywydd, may I thank Rhun ap Iorwerth for that interesting question? And just to say in the first place that I acknowledge the fact that tourism is extremely important to the people of Ynys Môn. The reason why we have proceeded carefully, step by step, is to ensure that the sector will be ready to welcome visitors back safely, and doing that by taking the communities with us on that journey. And it's important that the industry works closely with the local people to prepare and to do it in a way where the voice of the local people impacts the nature of the industry. That's exactly what Rhun has said about the opportunity that presents itself for us to rethink all of this. It's important. And when I have had discussions with the group that we've convened - and I had the opportunity to do that recently on 18 June - one thing that struck me was the point that the people in the group raised that they are eager to use the opportunity that they have to recreate the relationship between people working in the field and people living locally. I agree with what Rhun ap Iorwerth was saying about optimising the opportunity that we have to do things together and cautiously over the ensuing weeks. Because if we do it successfully, there will be more that we can do to help the sector in the remaining season and to do more to support the sector by doing so.
Welsh: Wel, Llywydd, diolch i Rhun ap Iorwerth am y cwestiwn diddorol yna. A jest i ddweud yn gyntaf: dwi'n cydnabod y ffaith bod twristiaeth yn bwysig iawn i bobl yn Ynys Môn. Y rheswm pam ein bod ni wedi symud yn ofalus, cam wrth gam, yw i sicrhau bod y sector yn barod i groesawu ymwelwyr nôl yn ddiogel, ac i wneud hynny drwy dynnu cymunedau gyda ni ar y daith yna. Ac mae'n bwysig i'r diwydiant weithio'n galed gyda'r bobl leol i baratoi ac i'w wneud e mewn ffordd ble mae llais pobl leol yn cael effaith ar natur y diwydiant. Mae beth mae Rhun ap Iorwerth yn ei ddweud am y cyfle sydd gyda ni i ailfeddwl am hynny yn rhywbeth pwysig. A phan dwi wedi siarad gyda'r grŵp dŷn ni wedi'i dynnu gyda'i gilydd - a ches i gyfle i wneud hynny yn ddiweddar ar 18 Mehefin - un peth a oedd yn fy nharo i oedd y pwynt roedd pobl yn y grŵp yn ei godi, sef eu bod nhw'n awyddus i ddefnyddio'r cyfle sydd gyda nhw i ailgreu'r berthynas rhwng pobl sy'n gweithio yn y maes a phobl sy'n byw yn lleol. Dwi'n cytuno gyda beth roedd Rhun ap Iorwerth yn ei ddweud am ddefnyddio'r cyfle sydd gyda ni ac i wneud pethau gyda'n gilydd ac yn ofalus dros yr wythnosau i ddod. Achos os ydyn ni'n ei wneud e'n llwyddiannus, bydd mwy dŷn ni'n gallu ei wneud i helpu'r sector yn y tymor sydd dal gyda ni ac i wneud mwy i helpu'r sector drwy ei wneud e fel yna.
English: First Minister, 24,000 people work in the manufacturing industry in food and drink, with around 230,000 employed in the wider supply chain. There are around 3,700 different Welsh food and drink producers on retail, and a vital stage is the hospitality sector. Will you consider reopening the hospitality sector indoors from 13 July, but more importantly, advise them of this now? If not, what do you say to the Welsh Independent Restaurant Collective, whose survey found that at least 30,000 job losses are expected in the sector and that nearly half of these have happened already? Could you explain to me how it is seen to be safe for children to be in classrooms eating their lunch but yet unsafe for adults to sit inside a restaurant? Diolch.
Welsh: Brif Weinidog, mae 24,000 o bobl yn gweithio ym maes bwyd a diod yn y diwydiant gweithgynhyrchu, gydag oddeutu 230,000 yn cael eu cyflogi yn y gadwyn gyflenwi ehangach. Mae oddeutu 3,700 o wahanol gynhyrchwyr bwyd a diod o Gymru yn manwerthu, ac mae'r sector lletygarwch yn gam hanfodol. A wnewch chi ystyried ailagor y sector lletygarwch dan do o 13 Gorffennaf, ond yn bwysicach fyth, eu hysbysu ynghylch hynny yn awr? Os nad ydych am wneud hynny, beth a ddywedwch wrth Gydweithfa Bwytai Annibynnol Cymru, y canfu ei harolwg fod disgwyl y bydd o leiaf 30,000 o swyddi'n cael eu colli yn y sector, a bod bron i hanner y ffigur hwn eisoes wedi eu colli? A allwch chi egluro i mi sut yr ystyrir ei bod yn ddiogel i blant fod mewn ystafelloedd dosbarth yn bwyta eu cinio, ond eto'n anniogel i oedolion eistedd mewn bwyty? Diolch.